సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
జియో ఉచిత సేవలు 2017 మార్చి వరకూ!
ఎంట్రీతోనే టెలీకా రంగంలో సంచలనం సృష్టించిన రిలయన్స్ జియో.. ఉచిత ఆఫర్లను వచ్చే ఏడాది మార్చి వరకూ పొడిగించనున్నట్లు సమాచారం.
TNN | Updated:
Nov 27, 2016, 09:30AM IST
ఎంట్రీతోనే టెలీకా రంగంలో సంచలనం సృష్టించిన రిలయన్స్ జియో .. ఉచిత ఆఫర్లను వచ్చే ఏడాది మార్చి వరకూ పొడిగించనున్నట్లు సమాచారం. సెప్టెంబర్ 5న అధికారికంగా సేవలను ప్రారంభించిన సందర్భంగా జియో వెలకమ్ ఆఫర్&zwnj;ను ప్రకటించింది. ఇందులో భాగంగా జియో కస్టమర్లు ఈ ఏడాది చివరి వరకూ అపరిమితంగా 4జీ ఇంటర్నెట్&zwnj;, వాయిస్ కాల్స్&zwnj; సేవలను ఉచితంగా అందుకునే వీలుంది. అయితే ఈ గడువును వచ్చే ఏడాది మార్చి వరకూ పొడిగించాలని జియో భావిస్తోంది. ఇందుకు సంబంధించిన ప్రకటన డిసెంబర్ 28న రానున్నట్లు మీడియా వర్గాల్లో ప్రచారం అవుతోంది. ఉచిత ఆఫర్ ముగిసిన తర్వాత కూడా 1 జీబీ డేటాను కేవలం రూ.50 అందిస్తామని ముకేశ్ అంబానీ ప్రకటించిన సంగతి తెలిసిందే. ఆశించిన స్థాయిలో కస్టమర్ల సంఖ్య పెరగకపోవడంతోనే జియో ఈ నిర్ణయం తీసుకున్నట్లు తెలుస్తోంది.
తమ కస్టమర్ల కోసం ఏడు ప్లాన్లను అందుబాటులోకి తేనున్నట్లు సెప్టెంబర్లోనే జియో ప్రకటించింది. అన్ని ప్లాన్స్&zwnj;లోనూ ఫ్రీ వాయిస్ కాల్స్, అన్&zwnj;లిమిటెడ్ మెసేజ్&zwnj;లు. బ్లాక్ డేస్ ఉండవని, దేశవ్యాప్తంగా రోమింగ్ ఛార్జీలు వసూలు చేయమని జియో తెలిపింది. రూ.149 ప్లాన్&zwnj;లో 0.3 జీబీ, రూ.4999 ప్లాన్&zwnj;లో 75 జీబీ డేటా అందిస్తామని చెప్పింది. స్టూడెంట్స్ కోసం అదనంగా 25 శాతం డేటా అందించనున్నట్లు ప్రకటించింది.